Dačingas

Dačingas () – miestas Kinijos Liaudies Respublikos šiaurės rytuose, Heilongdziange, Sungario slėnyje; prefektūros centras. Didžiausias visoje Kinijoje naftos gavybos centras. Šalia miesto driekiasi viena didžiausių pasaulyje Dačingo naftingoji sritis. Didelis geležinkelių ir plentų mazgas (trasos į Harbiną, Čengdė, Čičiharą ir kt.), veikia oro uostas.

2010 m. Dačingo prefektūroje gyveno 2,9 mln. žmonių, iš jų beveik pusė – Dačingo mieste.

Istorija 
1898 m. rusams nutiesus geležinkelį, šalia dabartinio miesto įkurta Sartu stotis. Pats Dačingas (iš kinų k. „didžioji šventė“) įkurtas 1959 m., pradėjus naftos gavybą. Miestas labai sparčiai auga. Kinijos komunistų partijos propaganda Dačingą aukštino kaip pavyzdinį miestą.

Šaltiniai 

Kinijos miestai
Milijoniniai miestai